అంటోనీ మలయాళీ సినిమా

ANTONY MALAYALI FILM 2023
  మలయాళి సినిమా అంటోనీ(అంథొని)సినిమా కథానాయకుడి చుటూ అల్లబడింది.
 అవరాన్ అనే సంపన్నుడు తనపేరుతో ఒక చిన్న టౌనును నెలకొల్పుతాడు. ఆ కల్పిత టౌన్ లోనే కథ జరుగుతుంది. పెద్దాయన అవరాన్ అభిమానం సంపాదించుకొన్న ఆంటోని  తండ్రి వ్యాపారంలో తన భాగస్వామిచేతిలో చేయని నేరానికి మోసపోయి, ఎనిమిదేళ్ళు జైలుశిక్ష అనుభవించి, విడుదలయి, వ్యాపారంలో భాగస్వామిపై తనను మోసం చేసినట్లు కేసు పెడతాడు. పోలీసులు అతని ప్రత్యర్ధితో కుమ్మక్కై, ఆ కుటుంబం పైన వ్యభిచార నేరం మోపుతారు. అవమానభారంతో కుటుంబ సభ్యులందరూ ఆత్మహత్య చేసుకొంటారు. అంథొనిఅంటోనీ ప్రతీకారం కోసం వేచివుంటాడు.
అంటోనీ(ఆంథొని) ప్రత్యర్థిని నిర్మూలించినపుడు మరణించిన వ్యక్తి కుమార్తె ఆన్ మారియా బాధ్యతను ప్రీస్ట్ అంటోనీ(ఆంథొని)కే అప్పగిస్తాడు. ఇష్టం లేకపోయినా తప్పని సరిగా బాద్యత పైన వేసుకోవలసి వస్తుంది. క్రమంగా ఇద్దరి మధ్య అనుబంధం పెరుగుతుంది. 
ఆన్ మారియాను తండ్రి బాల్యంలోనే కుస్తీవిద్యలో నేర్పరిని చేస్తాడు. ఆన్ దృఢమైన వ్యక్తిత్వం, ఆత్మాభిమానం పాత్రను ధరించిన కళ్యాణి చాలా చక్కగా ప్రదర్శించింది. ఐద్దరు పరిత్యక్తల నడుమ బంధం వృద్ధి అవడం చాల బాగా చూపాడు, దర్శకుడు.
ఆంథొని సినిమా ఆరంభంలో తనకుటుంబాన్ని నాశనం చేసిన సోదరుల్లో ఒకణ్ణి నిర్ములించడంతో మొదలయి, ముగింపులో రెండోవాణ్ణి అంతం చేయడంతో ప్రతీకారం పూర్తవుతుంది.
అవరాన్ టౌన్ చర్చి ప్రీస్ట్ ఆ చిన్న టౌను ప్రజలకు కష్టసుఖాల్లో వెంటవుంటూ, సలహాలిస్తూ తలలో నాలుకలాగా ఉంటాడు. దాదాపు ప్రతిపాత్రతో అతనితో      ఏదోరకంగా సంబంధం ఉంటుంది. 
సినిమాలో పోలీసులు, వ్యవస్థ పూర్తిగా ధనవంతుల కనుసన్నల్లో నడుస్తున్నట్లు ఉంటుంది . ముగింపులో దుష్టపాత్ర టార్జాన్ అవరాన్ టౌను పెద్దను ఎగిసికాలితోతంతాడు. ముసలాడు కిందపడి చనిపోతాడు. 
అంటోనీ(ఆంథొని) ప్రతీకారం తీరడానికి సందర్భం. టార్జాన్ ను వెంటాడి   నిర్మూలిస్తాడు. 
ప్రీస్ట్ పాత్ర సర్వాంతర్యామి, కానీ ఆ కథలో అతనికేమీ ప్రయోజనేచ్ఛ ఉండదు. సంక్లిష్టమైన మానవ సంబంధాలను సినిమా ప్రదర్శించింది.